פושון

פֿוּשׁוּן (בסינית מפושטת: 抚顺; בסינית מסורתית: 撫順; בפין-יין: Fǔshùn) היא נציבות עירונית במחוז ליאונינג שבצפון-מזרח הרפובליקה העממית של סין. על פי מפקד האוכלוסין משנת 2020, התגוררו בנציבות העירונית כ-1.86 מיליון תושבים, מתוכם כ-1.32 מיליון בארבעת הרבעים.

העיר הייתה חלק מרוסיה עד 1905, עברה ליפן וב-1945 עברה לרפובליקה העממית של סין. העיר ידועה במשאבי הטבע הרבים שבסביבתה ונקראת גם "בירת הפחם" בשל הכמות הענקית של יצור פחם בה.

הגיבור הראשי של הסרט המאהב נולד בעיר. העיר היא גם מקום הולדתה של טניסאית השולחן הסינית ואנג נאן.

פושון היא מרכז תיירותי בצפון-מזרח סין, בגלל ההרים והיערות המכסים 40% משטח העיר. הפארק-יער הלאומי "חואושה" המרוחק 55 ק"מ ממרכז העיר מדורג על ידי ממשלת סין מבחינה תיירותית כ-"AAAA" (אזור משיכה תיירותי).

גאוגרפיה
שמאל|250px|ממוזער|תצלום לווין של פושון
הנציבות העירונית פושון משתרעת על פני 11,269 קמ"ר במזרח מחוז ליאונינג וגובלת בבירת המחוז שֶׁנְיָאנְג ממערב, בנציבויות העירוניות  ובֶּנְשִׂי מצפון ומדרום בהתאמה ובמחוז ג'ילין ממזרח. העיר שוכנת על גדת הנהר חון, יובל חשוב של , כ-670 ק"מ דרום-מערבית לבייג'ינג בירת סין.

חלוקה מנהלית
הנציבות העירונית מחולקת לארבעה רבעים, נפה אחת ושתי נפות אוטונומיות :
מפהשםבסיניתבפין-ייןאוכלוסייה (מפקד 2020)שטחצפיפותרובע שִׂינְפֿוּ新抚区Xīnfŭ Qū222,984109.52,036רובע דוֹנְגְג'וֹאוּ东洲区Dōngzhōu Qū236,731603.5392.3רובע וָאנְגְחְווָה望花区Wànghuā Qū396,257307.11,290רובע שׁוּנְצֶ'נְג顺城区Shùnchéng Qū466,126357.91,302נפת פֿוּשׁוּן抚顺县Fŭshùn Xiàn83,1251,67049.78הנפה האוטונומית המנצ'ורית שִׂינְבִּין新宾满族自治县Xīnbīn Mănzú Zìzhìxiàn217,2594,29550.58הנפה האוטונומית המנצ'ורית צִ'ינְגְיְוֵּ'אן清原满族自治县Qīngyuán Mănzú Zìzhìxiàn238,8903,92560.86

קישורים חיצוניים




הערות שוליים

קטגוריה:הרפובליקה העממית של סין: ערים
קטגוריה:ליאונינג: ערים
קטגוריה:הרפובליקה העממית של סין: נציבויות עירוניות